cyanic-selkie/wikianc huggingface dataset:
საქართველოს საპრეზიდენტო არჩევნები 2008
საარჩევნო პროცესი
ოპოზიციური კანდიდატები მიხეილ სააკაშვილს ბრალად სდებდნენ კანონის საწინააღმდეგოდ საჯარო ფინანსების გამოყენებას საარჩევნო კამპანიისათვის. ეუთოს სადამკვირვებლო მისიამ დაადასტურა სახელმწიფოს მიერ დაფინანსებული პროგრამების დაკავშირება საარჩევნო კამპანიასთან, მათ შორის ამ პროგრამების საინფორმაციო ფურცლებზე შემოხაზული „N5“ - მიხეილ სააკაშვილის საარჩევნო ნომერი. მისივე დასკვნით, ტელევიზიების მიერ საარჩევნო პროცესის გაშუქება არ იყო ბოლომდე დაბალანსებული. ძირითადი დრო ეთმობოდა ერთიანი ნაციონალური მოძრაობის კანდიდატს, ხოლო ტელეკომპანია „კავკასია“ არღვევდა ბალანსს ოპოზიციის კანდიდატების სასარგებლოდ.
ოპოზიციის წარმომადგენლების განცხადებით, ხშირი იყო მათი აქტივისტების და დაშინებისა და მათზე ძალადობის ფაქტები. . ეუთოს სადამკვირვებლო მისიის მონაცემებით ქარელის მუნიციპალიტეტში პირს, რომელმაც ოფისი მიაქირავა გაჩეჩილაძის შტაბს, დაპატიმრებით ემუქრებოდნენ.
არჩევნები ჩატარდა საქართველოს 3512 საარჩევნო უბანზე, მათ შორის საზღვარგარეთ არსებულ საელჩოებსა და საკონსულოებში 2008 წლის 5 იანვარს. 5 მაღალმთიან სააარჩევნო ოლქში არჩევნები ჩატარდა 2007 წლის 28 დეკემბერს. საქართველოს კონსტიტუციის თანახმად, გამარჯვებისთვის კანდიდატს უნდა მიეღო არჩევნებზე მისული ამომრჩევლების ხმების 50%+1 ხმა. წინააღმდეგ შემთხვევაში დაინიშნებოდა მეორე ტური საუკეთესო შედეგების მქონე 2 კანდიდატს შორის.
ხარვეზები დაფიქსირდა არჩევნების შემდგომ პერიოდშიც. საერთაშორისო სადამკვირვებლო მისიის მიერ 19 იანვარს გამოქვეყნებულ მოხსენებაში ხმის დათვლის პროცესი უბნების 23%-ში შეფასდა, როგორც „ცუდი ან ძალიან ცუდი“, ხოლო 8%-ში ისინი გახდნენ შემაჯამებელი ოქმის შეცვლის მოწმენი. 940 საარჩევნო უბანზე ამომრჩეველთა რაოდენობა, რომელთაც ხმა მისცეს, არ ემთხვეოდა ბიულეტენების ჯამს. ბათუმის, ლენტეხისა და დმანისის საარჩევნო ოლქებში იყო შემთხვევები, როცა საუბნო საარჩევნო კომისიის ოქმი არ ემთხვეოდა საოლქო საარჩევნო კომისიის შესაბამის ოქმს. 45 საარჩევნო უბანში უჩვეულოდ მაღალი აქტივობა - 500-ზე მეტი ამომრჩევველი - დაფიქსირდა მხოლოდ ბოლო სამი საათის განმავლობაში.
შედეგები
არჩევნების ოფიციალურ შედეგებამდე გამოქვეყნდა ეგზიტ-პოლებისა და ხმათა პარალელური დათვლის შედეგები.
ხმების დათვლა გაგრძელდა ერთი კვირის მაანძილზე. საბოლოო შემაჯამებელი ოქმი ცენტრალურმა საარჩევნო კომისიამ დაამტკიცა 7 ხმით 6-ის წინააღმდეგ. წინა ღამით ცესკომ არ დააკმაყოფილა ოპოზიციური პარტიებისა და სადამკვირვებლო ორგანიზაციების მიერ წარდგენილი საჩივრები. საჩივრები არ წარუდგენია „ნაციონალურ მოძრაობას“.
13 იანვარს ცესკომ საპრეზიდენტო არჩევნებში ხმების 53,47 %-ით მიხეილ სააკაშვილი გამარჯვებულად გამოაცხადა.
პოლიტიკური პარტიები
არჩევნების შედეგების გამოქვეყნებამდე როგორც მიხეილ სააკაშვილმა, ასევე ლევან გაჩეჩილაძემ საკუთარი თავი გამარჯვებულად გამოაცხადეს.
ცესკოს მიერ წინასწარი შედეგების გამოქვეყნების შემდეგ ლევან გაჩეჩილაძე არჩევნების გაყალბებაზე საუბრობდა. მისი შტაბის წევრის, თინა ხიდაშელის განცხადებით, სააკაშვილის სასარგებლოდ გაყალბდა დაახლოებით 110 000 ხმა (მთლიანი ხმების 6%). 6 იანვარს დავით გამყრელიძემ აღიარა საკუთარი დამარცხება და მოუწოდა ცესკოს, გამართულიყო მეორე ტური გაჩეჩილაძესა და სააკაშვილს შორის. მოთხოვნას შეუერთდნენ კანდიდატიები - გია მაისაშვილი და ბადრი პატარკაციშვილი. შალვა ნათელაშვილმა კი მოითხოვა არჩევნების შედეგების ბათილად ცნობა და ხელახალი არჩევნების დანიშვნა.
ცესკოს მიერ შემაჯამებელი ოქმის დამტკიცების შემდეგ დავით ზურაბიშვილმა განაცხადა, რომ საქართველოს ეყოლება ხალხის მიერ არაღიარებული პრეზიდენტი, ხოლო დავით ბერძენიშვილმა სააკაშვილს უწოდა ისეთივე არალეგიტიმური ლიდერი, როგორც სეპარატისი პრეზიდენტები. არჩევნების შედეგები გახდა მიზეზი ოპოზიციის მიერ 6, 13 და 20 იანვარს ჩატარებული ფართომასშტაბიანი დემონსტრაციებისა თბილისში.
საერთაშორისო მისიები
საერთაშორისო სადამკვირვებლო მისიებმა საარჩევნო პროცესი სამართლიანად და დემოკრატიულად მიიჩნიეს. მათი განცხადებით არჩევნები გამოხატავდა ხალხის თავისუფალ არჩევანს. ასეთივე შეფასებები გამოთქვეს გერმანიის, ესტონეთისა და ლიტვის პარლამენტების წევრებმა.
უფრო კრიტიკური იყო ეუთოს სადამკვირვებლო მისიის ანგარიში, რომელიც 2008 წლის მარტში გამოქვეყნდა. ანგარიშის მიხედვით არჩევნები შეესაბამებოდა საერთაშორისო სტანდარტებს, ასევე ეს იყო პირველი ნამდვილად კონკურენტული არჩევნები საქართველოში, თუმცა საარჩევნო კამპანია გადაფარა დაშინებისა და ზეწოლის შემთხვევებმა, რომლებიც საჯარო მოხელეებსა და ოპოზიციის აქტივისტებს შეეხებოდა. ასევე ბუნდოვანი იყო განსხვავება მიხეილ სააკაშვილის წინასაარჩევნო კამპანიასა და სახელმწიფოს მიერ დაფინანსებულ ღონისძიებებს შორის.
ეუთომ პოზიტიურად შეაფასა კენჭისყრის დღე და ხმის მიცემის პროცესი. ის შეფასდა როგორც „კარგი“ ან „ძალიან კარგი“, გამონაკლისი იყო მხოლოდ სამცხე-ჯავახეთის მხარე. უარყოფითად შეფასდა ხმების დათვლისა და შეჯამების პროცესი.
სახალხო დამცველი
საქართველოს სახალხო დამცველის, სოზარ სუბარის ანგარიშში საპრეზიდენტო არჩევნები შეფასდა როგორც კონკურენტული, თუმცა არათავისუფალი. ანგარიში განსაკუთრებით აკრიტიკებდა დამატებითი სიებით ხმის მიცემის წესს, საარჩევნო უბნები 12-12%-ზე მარკირების გამოუყენებლობას, მმართველი პარტიის, ნაციონალური მოძრაობის მხრიდან ადმინისტრაციული რესურსების გამოყენებას, ასევე ცესკოს მიერ საარჩევნო დავების განხილვის წესსა და მიღებულ გადაწყვეტილებებს.
პლებისციტი
არჩევნების პარალელურად მიმდინარეობდა პლებისციტი ორი საკითხის დასადგენად: ემხრობოდა თუ არა მოსახლეობა საქართველოს გაწევრიანებას ნატოში და საპარლამენტო არჩევნების ჩატარებას გაზაფხულზე. ცესკომ პლებისციტის საბოლოო შედეგები გამოაქვეყნა 11 იანვარს. ამომრჩევლების 69,8%-მა მხარი დაუჭირა საპარლამენტო არჩევნების ჩატარებას გაზაფხულზე. ამომრჩეველთა 72,5%-მა მხარი დაუჭირა საქართველოს გაწევრიანებას ნატოში.
სქოლიო
2008 კატეგორია:2008 წლის არჩევნები
წითელი ჯიჯლაყა
წითელი ჯიჯლაყა, ჰიბრიდული ჯიჯლაყა, წითელი მხალი, თათრული მხალი (Amaranthus hybridus) — ერთწლოვანი ბალახოვანი მცენარე ჯიჯლაყასებრთა ოჯახისა. სიმაღლეში 100 სმ-მდე აღწევს. ღერო სწორად მდგომია, მარტივი ან დატოტვილი, ზედა ნაწილში მეტ-ნაკლებად ხშირადაა შებუსვილი. ფოთლები გრელყუნწიანია, აქვთ რომბულ-კვერცხისებური ან ელიფსური ფორმა. ყვავილები შეკრებილია მოგრძო ჯგუფებად, რომლებიც ქმნიან უფოთლო, თავთავისებურ, კენწრულ და იღლიურ ყვავილედებს. ყვავის და ნაყოფმსხმოიარობს ივლის-ნოემბერში. გავრცელებულია კავკასიაში, დასავლეთ და სამხრეთ ევროპაში, შუა და აღმოსავლეთ აზიაში, ირანში, აფრიკაში, ავსტრალიასა და ამერიკაში. იზრდება დაბლობიდან მთის შუა სარტყლამდე რუდერალურ ადგილებში, როგორც სარეველა – ნათესებში. საქართველოში გვხვდება აფხაზეთში, იმერეთში, აჭარაში, ქართლსა და კახეთში. მისი თესლი და მომზადებული ფოთლები საკვებად ვარგისია.
სქოლიო
კატეგორია:ჯიჯლაყა
Bathyclionella
Bathyclionella — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
გილბერტი
გილბერტი (აღნიშვნა: ', ') — მაგნიტომამოძრავებელი ძალის ან მაგნიტურ პოტენციალთა სხვაობის ერთეული გაუსისა და CGSM ერთეულთა აბსოლუტურ სისტემებში. სახელი ეწოდა ინგლისელი ფიზიკოსის უ. გილბერტის პატივსაცემად.
1გბ=0.795775 ა (ერთეულთა საერთაშორისო სისტემის მაგნიტომამოძრავებელი ძალის ერთეულს).
კონგო 2004 წლის ზაფხულის ოლიმპიურ თამაშებზე
რესურსები ინტერნეტში
კატეგორია:ქვეყნები 2004 წლის ზაფხულის ოლიმპიურ თამაშებზე კატეგორია:კონგო ზაფხულის ოლიმპიურ თამაშებზე კატეგორია:აფრიკის ქვეყნები ზაფხულის ოლიმპიურ თამაშებზე
ლიგურიის რესპუბლიკა
ლიგურიის რესპუბლიკა (Repubblica Ligure) — სახელმწიფო იტალიაში 1797 წლის ივნისიდან 1805 წლის ივნისამდე. დაარსდა საფრანგეთის ჯარების მიერ გენუის ოლიგარქიული რესპუბლიკის ტერიტორიის ოკუპაციის შემდეგ. ლიგურიის რესპუბლიკის კონსტიტუცია შედგენილი იყო (1797 წ.) საფრანგეთის რესპუბლიკის 1795 წლის კონსტიტუციის მიხედვით. ძალაუფლება ფაქტობრივად ფრანგებს ეკუთვნოდათ. ლიგურიის რესპუბლიკა ფაქტობრივად ავსტრიისა და საფრანგეთის ბრძოლის ასპარეზი იყო. 1800 წელს იგი მცირე ხნით ავსტრიის მიერ იყო ოკუპირებული. მარენგოს ბრძოლის შემდეგ ლიგურიის რესპუბლიკას ფაქტობრივად ნაპოლეონის გენერალი დეჟანი მართავდა 1802 წლამდე. 1805 წელს შეუერთდა საფრანგეთს, ხოლო ვენის კონგრესის (1814-1815) გადაწყვეტილებით სარდინიის სამეფოს.
კატეგორია:იტალიის ისტორია კატეგორია:ისტორიული სახელმწიფოები
თერჯოლის მუნიციპალიტეტი
თერჯოლის მუნიციპალიტეტი — თვითმმართველი ერთეული იმერეთის მხარეში. მუნიციპალიტეტის ტერიტორია 1930 წლამდე შედიოდა ქუთაისის გუბერნიის შორაპნის მაზრაში, 1930 წლიდან გამოიყო ცალკე, როგორც ჩხარის რაიონი. 1950 წლიდან ეწოდება თერჯოლის რაიონი, 2006 წლიდან - თერჯოლის მუნიციპალიტეტი.
ბუნება
მუნიციპალიტეტის ტერიტორია ძირითადად მდებარეობს იმერეთის დაბლობზე. ტერიტორია — 357 კვ. კმ., მათ შორის სასოფლო-სამეურნეო სავარგულებს უკავია 250 კვ.კმ. მუნიციპალიტეტის ტერიტორიაზე მიედინება მდინარეები ყვირილა, ჩოლაბური, ძევრულა, წყალწითელა და სხვები. მთავარი წიაღისეული სიმდიდრეა ქალცედონი, კირქვა, სპონგოლითი (ნახშირღელე), მარმარილო (კვახჭირი), საკრამიტე და სააგურე თიხა, ეკლარი და სხვა.
მოსახლეობა
მოსახლეობის რიცხოვნობა — 35 563 კაცი (2014); სიმჭიდროვე — 99,6 კაცი კვ.კმ-ზე (2014). რაიონში 46 დასახლებული პუნქტია: 1 ქალაქი, 45 სოფელი. მოსახლეობის უმრავლესობა მართლმადიდებელია, მუნიციპალიტეტის ტერიტორია თერჯოლისა და ტყიბულის ეპარქიას მიეკუთვნება. მოქმედებს 10-ზე მეტი ტაძარი.
ადმინისტრაციული ერთეულები
ადგილობრივი თვითმმართველობის წარმომადგენლობითი ორგანოა მუნიციპალიტეტის საკრებულო, მმართველობის ადმინისტრაციულ-ტერიტორიული ერთეულებია:
ეკონომიკა
ეკონომიკის წამყვანი დარგია სოფლის მეურნეობა, მათ შორის მევენახეობა, მებოსტნეობა, მეხილეობა, მარცვლეული კულტურების (სიმინდი) მოყვანა და მეცხოველეობა. მუნიციპალიტეტში არის ჩაის და ღვინის ქარხნები. მუნიციპალიტეტის ტერიტორიაზე არის ჰიდროელექტროსადგური „ძევრულაჰესი“.
ტრანსპორტი
მუნიციპალიტეტის ტერიტორიაზე გადის რკინიგზის მაგისტრალი სამტრედია-ხაშურის ხაზზე. არის რკინიგზის სადგური სოფელ კვახჭირში. მუნიციპალიტეტის ტერიტორიაზე გადის საქართველოს საავტომობილო მაგისტრალი ს1 და შიდასახელმწიფოებრივი მნიშვნელობის გზები: თერჯოლა-ტყიბული და ქუთაისი-ვარციხე.
განათლება და კულტურა
მუნიციპალიტეტში 24 საჯარო სკოლაა, 30 ბიბლიოთეკა, 3 თეატრი და დავით და სერგო კლდიაშვილების სახლ-მუზეუმი სოფელ ზედა სიმონეთში.
ღირსშესანიშნაობანი
მუნიციპალიტეტის ტერიტორიაზე არსებული მნიშვნელოვანი ისტორიული ძეგლებია: სკანდეს ციხე, ბერციხე, ნავენახევის მღვიმე, ჩხარის ეკლესია. გოდოგნის ეკლესია, თუზის ეკლესია, ღვანკითის დედაღვთისა.
ასევე აღსანიშნავია ჩიხორისა და ჩხარის შუა საუკუნეების ნაქალაქარების ნაშთები, ეკლესია ქვედა სიმონეთში, ციხეები ძევრსა და ჭალასთავში, ხიდი ნაგარევში.
სქოლიო
*
შვეიცარია რომაულ ხანაში
მინი|[[ცენტრალური ევროპა 14 წელს, შვეიცარიის ტერიტორია გაყოფილია რომაულ პროვინციების: გალია ბელგიკასა და რეატია-ეტ-ვინდელიციას შორის]] შვეიცარია რომაულ ხანაში — ტერმინი გამოიყენება დაახლოებით VI საუკუნის განსასაზღვრავად, როდესაც თანამედროვე შვეიცარიის ტერიტორია შედიოდა რომის რესპუბლიკის და შემდგომ იმპერიის ფარგლებში. პროცესი დაიწყო ძვ. წ. II საუკუნიდან რომის არმიის მიერ ტერიტორიის ნაბიჯ-ნაბიჯ ანექსიით და დასრულდა V საუკუნეში, როდესაც რომმა დატოვა ალპები.
კელტური ტომების უმეტესობა დაიმორჩილა რომმა, რათა შეძლებოდათ რაინისა და გალიისაკენ მიმავალი სტრატეგიული გზების კონტროლი. გადამწყვეტი მომენტი იყო ძვ. წ. 58 წელს იულიუს კეისრის მიერ ჰელვეტების გაერთიანებული ლაშქრის დამარცხება. ამის შემდგომ სწრაფი ტემპით მოხდა შვეიცარიის ტერიტორიის Pax Romana-ში (რომაული სამყარო) ინტეგრაცია. მოახდინეს მოსახლეობის რომანიზაცია, არისტოკრატია ჩაერთო ადგილობივ მთავრობებში, ააშენეს გზები ახლად დაარსებულ კოლონიურ ქალაქებს შორის და ტერიტორია დაყვეს რომაულ პროვინციებს შორის.
რომმა ტერიტორიების დატოვება დაიწყო მას შემდეგ რაც ის გახდა სასაზღვრო ტერიტორია, განსაკუთრებით მესამე საუკუნის კრიზისის დროს. რომის კონტროლი შვეიცარიაზე გრძელდებოდა 401 წლამდე, რის შემდეგაც მისი ოკუპაცია დაიწყეს გერმანულმა ტომებმა.
ლიტერატურა
კატეგორია:შვეიცარიის ისტორია კატეგორია:რომის იმპერია კატეგორია:ჰელვეტები
წინარეხის წმინდა თევდორეს ეკლესია
300px|მინი წინარეხის წმინდა თევდორეს ეკლესია — ეკლესია კასპის მუნიციპალიტეტის სოფელ წინარეხში. მდებარეობს სოფლის ჩრდილოეთით, ბორცვზე. თარიღდება ადრინდელი ფეოდალური ხანით.
ეკლესია დარბაზულია (6,75 X 4,3 მ), ნაგებია ნატეხი ქვით, გამოყენებულია ქვიშაქვის ლოდები, ფიქალი და აგურიც. არქიტრავით გადახურული შესასვლელი სამხრეთიდანაა. ნახევარწრიული აფსიდის ღერძზე თაღოვანი სარკმელია. მის ქვემოთ კედელზე მიდგმულია სატრაპეზო ქვა. საკურთხევლის კედელში დატანებულია ორი ნიში, რომელთაგან სამხრეთისა ორი ბრტყელი ქვით პირამიდულადაა გადახურული, ჩრდილოეთისა კი სწორკუთხაა. კედელში ერთი ვიწრო სწორკუთხა სარკმელია. დარბაზი გადახურულია ნახევარწრიული კამარით, რომლის საბჯენი თაღი მარტივ კონსოლებს ეყრდნობა. თაღი კონქს ერწყმის.
ლიტერატურა
კატეგორია:კასპის მუნიციპალიტეტის ტაძრები
წყრუთის საყდარი
წყრუთის საყდარი — ეკლესია კასპის მუნიციპალიტეტის სოფელ წინარეხში. მდებარეობს სოფლის სამხრეთით 3-4 კილომეტრზე, ნასოფლარ წყრუთის მიდამოებში. თარიღდება განვითარებული ფეოდალური ხანით (7,5 X 4,5 მ), ნაგებია ნატეხი ქვით. შესასვლელი სამხრეთიდანაა. ნახევარწრიული აფსიდი დარბაზისაგან მხრებითაა გამოყოფილი. მის კედლებში ორი მოზრდილი ნიშია. საკურთხევლის სარკმლის კვალი არა ჩანს. ნიშებია ჩრდილოეთ და დასავლეთ კედლებშიც. დარბაზი გადახურულია ნახევარწრიული კამარით.
დეისაძე
საკუთარი სახელი დეისაძე შეიძლება აღნიშნავდეს ერთ-ერთ შემდეგ პიროვნებათაგანს:
წყრუთის საყდარი
ლიტერატურა
კატეგორია:კასპის მუნიციპალიტეტის ტაძრები
დეისაძე
კატეგორია:ქართული გვარები
პლატოს შტატი
პლატოს შტატი (Plateau State) — შტატი ნიგერიის ცენტრში. სწახელწოდება მომდინარეობს ჯოსის პლატოდან, რომელზეც მდებარეობს შტატი.
ისტორია
XX საუკუნის დასაწყისში თანამედროვე პლატოს შტატის დიდი ნაწილი შედიოდა ბაუნჩის პროვინციაში. 1926 წელს ამ პროვინციას გამოეყო პლატოს პროვინცია. შემდგომში პროვინციის საზღვრები რამდენიმეჯერ შეიცვალა. ბოლოს ნიგერიის 1967 წლის ადმინისტრაციული დაყოფის რეფორმების შემდეგ, როდესაც ქვეყანა დაიყო 12 შტატად, ბენუეს და პლატოს პროვინციები გაერთიანდა ბენუე-პლატოს შტატში. 1976 წელს შტატის გაყოფისას ახალი პლატოს შტატი შეიქმნა 1967 წელს არსებული პლატოს პროვინციის საზღვრებში.
ადმინისტრაციული დაყოფა
პლატოს შტატი დაყოფილია 17 თვითმმართველობის რაიონად.
სქოლიო
კატეგორია:ნიგერიის შტატები
730
თარიღი უცნობია
*
ალხაზიშვილი
საკუთარი სახელი ალხაზიშვილი შეიძლება აღნიშნავდეს ერთ-ერთ შემდეგ პიროვნებათაგანს:
კატეგორია:ქართული გვარები
დოლაბერიძე
საკუთარი სახელი დოლაბერიძე შეიძლება აღნიშნავდეს ერთ-ერთ შემდეგ პიროვნებათაგანს:
იხილეთ აგრეთვე
კატეგორია:ქართული გვარები
ტიერა-დელ-ფუეგოს პროვინცია (მრავალმნიშვნელოვანი)
ტოპონიმი ტიერა-დელ-ფუეგოს პროვინცია შეიძლება აღნიშნავდეს:
მაგნიტური ველი
მაგნიტური ველი — ელექტრომაგნიტური ველის შემადგენელი ნაწილი, რომელსაც აჩენს დროში ცვლადი ელექტრული ველი, ელექტრული დენი ან ნაწილაკების საკუთარი მაგნიტური მომენტი. მაგნიტური ველი არის მატერიის განსაკუთრებული ფორმა, რომლის მეშვეობითაც ხორციელდება ურთიერთქმედება მოძრავ დამუხტულ სხეულებსა ან/და მაგნიტური მომენტის მქონე სხეულებს შორის. კვანტური თეორიის მიხედვით ელექტრომაგნიტური ურთიერთქმედების გადამტანი არის ფოტონი - უმასო ბოზე-ნაწილაკი. მაგნიტური ველის ძირითადი რაოდენობრივი მახასითებელია მაგნიტური ინდუქციის ვექტორი (როგორც წესი აღინიშნება ). მაგნიტუირ ველის ერთეული SI სისტემაში არის ტესლა.
მაგნიტური ველის წყარო
გამტარში გამავალი [[ელექტრული დენი (I) მის ირგვლიც აგენერირებს მაგნიტურ ველს (B) |thumb]]
მაგნიტურ ველს აჩენს დროში ცვლადი ელექტრული ველი, ნაწილაკების საკუთარი მაგნიტური მომენტი ან ელექტრული დენი.
სიდიდის გამოთვლა
ელექტრული დენის მიერ გენერირებული მაგნიტური ველი შეიძლება ნაპოვნი იქნას ბიო-სავარის კანონის მეშვეობით. უფრო რთულ შემთხვევებში საჭიროა მაქსველის განტოლებების თვითშთანხმებული ამოხსნა.
გამოვლინება
ხოლო გაუსის ერთეულთა სისტემაში:
მაგნიტური ველი მოქმედებს აგრეთვე გამტარზე, რომელშიც გადის დენი. ასეთ გამტარზე მოქმედ ძალას ამპერის ძალა ეწოდება და იგი გამოითვლება როგორც დენის გადამტან მოძრავ ნაწილაკებზე მოქმედი ლორენცის ძალების ჯამი.
ორი მაგნიტის ურთიერთქმედება
მაგნიტური ველის ერთ-ერთი ხშირი გამოვლინებაა ორ მაგნიტი მაგნიტს შორის ურთიერთქმედება. მაგნიტების მსგავსი პოლუსები განიზიდება, ხოლო საპირისპირო მიიზიდება. შეიძლება მოგვეჩვენოს, რომ ასეთი ტიპის ურთიერთქმედება შეიძლება აღწერილი იქნას როგორც ორ მაგნიტურ მონოპოლს შორის ურთიერთქმედება, თუმცა ასეთი მიდგომა არასწორ შედეგს იძლევა (რაც გამოწვეულია იმ გარემოებით, რომ გაუსის კანონი მაგნეტიზმისთვის მიხედვით მაგნიტური მონოპოლი ბუნებაში საერთოდ არ არსებობს). სინამდვილეში არაერთგვაროვან მაგნიტურ ველში მოთავსებულ მაგნიტურ დიპოლზე მოქმედებს ძალა, რომელიც ცდილობს მის ისე მობრუნებას, რომ დიპოლის მაგნიტური მომენტი იყოს მაგნიტური ველის პარალელური.
ძალა, რომელიც მოქმედებს \mathbf{m} მაგნიტური მომენტის მქონე მაგნიტურ დიპოლზე მოიცემა ფორმულით:
მათემატიკური წარმოდგენა
ტერმინი მაგნიტური ველი გამოიყენება ორი სხვადასხვა ვექტორული ველის აღსანიშნავად (\mathbf{H} და \mathbf{B}). სიდიდეს \mathbf{H} ეწოდება მაგნიტური ველის დაძაბულობა, ხოლო \mathbf{B} ეწოდება მაგნიტური ინდუქცია. ამასთან როგორც წესი ძირითად მახასიათებლად სწორედ მაგნიტური ინდუქცია განიხილება, რადგან ერთი მხრივ სწორედ მაგნიტური ინდუქცია განსაზღვრავს მოხტზე მოქმედ ძალას, და მეორე მხრივ მაგნიტური ინდუქცია და ელექტრული ველის დაძაბულობა შეადგენენ ერთიანი ელექტრომაგნიტური ველის ტენზორის კომპონენტებს.
ერთეულები
მაგნიტური ინდუქციის \mathbf{B} ერთეული SI სისტემაში არის ტესლა, ხოლო გაუსის ერთეულთა სისტემაში გაუსი.
მაგნიტური ველის დაძაბულობა \mathbf{H} იზომება ამპერებში მეტრზე (ა/მ) SI სისტემაში და ერსტედებში გაუსის ერთეულთა სისტემაში. გაუსი და ერსტედი აბსოლუტურად იდენტური ერთეულებია და მათ შორის განსხვავება მთლიანად ტერმინოლოგიური ხასიათისაა.
მაგნიტური ველის ენერგია
მაგნიტური ველის ენერგია მოიცემა შემდეგი ფორმულით:
სადაც:
იხილეთ აგრეთვე
კატეგორია:ელექტროდინამიკა
რაჟდენ დათეშიძე
რაჟდენ ყარამანის ძე დათეშიძე (დ. 1879, ქუთაისი, — გ. 1926, ბერლინის ახლოს) — ქართველი მეწარმე, ქველმოქმედი.
დაიბადა ხე-ტყის შეძლებული მრეწველის — ყარამან დათეშიძის ოჯახში. მისი ერთ-ერთი და იყო პედიატრი ელისაბედ დათეშიძე. რაჟდენ დათეშიძე სწავლობდა მიუნხენის ლუდის გამოხდის ტექნოლოგიის აკადემიაში. 1902 წელს გერმანიიდან მართასშვილის ფსევდონიმით გაზეთ „ცნობის ფურცელში“ გამოაქვეყნა კორესპონდენცია ბავარიის ცხოვრების შესახებ. 1909 წელს მამის გარდაცვალების შემდეგ საქართველოში დაბრუნდა.
აქტიურად მონაწილეობდა ქვეყნის ეკონომიკურ და საზოგადოებრივ ცხოვრებაში. სხვადასხვა დროს იყო ქუთაისის ქალაქის საბჭოს ხმოსანი, ქუთაისის საურთიერთო ბანკის დირექტორი, ქართულ-გერმანული სავაჭრო პალატის გამგეობის წევრი, საქართველოს სავაჭრო-სამრეწველო პალატის კომიტეტის წევრი, ბოლოს კი — თბილისში ამიერკავკასიის ბანკის დირექტორი. არჩეული იყო ქართველთა შორის წერა-კითხვის გამავრცელებელი საზოგადოების ქუთაისის განყოფილების (1907) და ქართული უნივერსიტეტის საზოგადოების ფინანსური კომისიის (1917) წევრად. ქუთაისში, წითელ ხიდთან გაბაშვილებისგან შეიძინა გორა (ხალხში ცნობილი იყო, როგორც „დათეშიძეების გორა“, ამჟამად — „გაბაშვილის გორა“), სადაც გააშენა დასასვენებლი პარკი. ეწეოდა ქველმოქმედებას — მატერიალურად ეხმარებოდა სკოლებს, აფინანსებდა წიგნების გამოცემას (მ. შ., 1919 წელს გამოსცა გალაკტიონ ტაბიძის ლექსების კრებული „არტისტული ყვავილები“), ხელი შეუწყო რეჟისორ ალექსანდრე წუწუნავას პირველი ქართული მხატვრული ფილმის „ქრისტინეს“ გადაღებას; ქუთაისის საისტორიო-საეთნოგრაფიო საზოგადოებას შესწირა ოჯახში შემონახული ძველი მონეტები, „ვეფხისტყაოსნის“ XVII საუკუნის ხელნაწერი, იშვიათი სურათების კოლექცია. 1918-1919 წლებში მან 25 000 ოქროს მანეთი გაიღო მძიმე ფინანსურ მდგომარეობაში ჩავარდნილი თბილისის ოპერის თეატრის დასახმარებლად. 1921 წელს საქართველოს საბჭოთა ოკუპაციის შემდეგ დათეშიძე ემიგრაციაში წავიდა. დაიღუპა ავტოკატასტროფაში ბერლინის მახლობლად. საბჭოთა საქართველოში დათეშიძეების ოჯახს ქონების დიდი ნაწილი ჩამოართვეს. რაჟდენ დათეშიძის ერთ-ერთი ძმა, პროფესიით მეტყევე გრიგოლი 1937 წლის რეპრესიებს შეეწირა.
რესურსები ინტერნეტში
კატეგორია:დაბადებული 1879 კატეგორია:გარდაცვლილი 1926 კატეგორია:ქუთაისში დაბადებულები კატეგორია:ქართველი მეწარმეები კატეგორია:ქართველი ბიზნესმენები კატეგორია:ქართველი ქველმოქმედები კატეგორია:ქართველთა შორის წერა-კითხვის გამავრცელებელი საზოგადოების წევრები
კოზეგის ალყა
კოზეგის ალყა — გერმანელთა კამპანია უნგრეთის სამეფოში 1532 წელს. ალყის დროს, ავსტრიელი სასახლის მცველები, ხორვატი კაპიტნის ნიკოლა იურიშიჩის მეთაურობით იცავდნენ პატარა ციხესიმაგრეს კოზეგს, გარნიზონი შედგებოდა 700-800 კაცისგან, მათ არ ჰქონდათ ქვემეხები და მხოლოდ რამდენიმე იარაღი გააჩნდათ. ისინი წინ გადაუდგნენ ოსმალთა 100 000 კაციან არმიას, სულთან სულეიმანის და პარგალი იბრაჰიმ ფაშას მეთაურობით..
ზუსტი შედეგი უცნობია, რადგან არსებობს ორი ვერსია, რომლებიც განსხვავდება წყაროს მიხედვით. პირველ ვერსიაში ნიკოლა იურიშიჩმა უარყო ვერსია ხელსაყრელი პირობებით დანებებაზე;მეორე ვერსიით ქალაქს შესთავაზეს ნომინალური დანებების პირობები. სულეიმანი, რომელიც თითქმის ოთხი კვირით შეყოვნდა, აგვისტოს წვიმების დადგომისას უკან დაიხია და ისე არ გააგრძელა ვენისკენ, როგორც მას განზრახული ჰქონდა, არამედ სახლისკენ მიბრუნდა.
წიანპირობა
1526 წლის 29 აგვისტოს მოჰაჩის ბრძოლაში ქრისტიანული ძალები მეფე ლუი II-ის მეთაურობით დაამარცხეს ოსმალეთის ძალებმა სულთან სულეიმანის მეთაურობით. ლუი დაიღუპა ბრძოლაში, რის შედეგადაც დასრულდა დამოუკიდებელი უნგრეთის სამეფოს არსებობა, რადგან ის მემკვიდრის გარეშე დარჩა. უნგრეთის და ხორვატიის სამეფო გახდა სადავო ტერიტორიები, რომლებზეც პრეტენზია ჰქონდათ როგორც ჰაბსბურგის, ისე ოსმალეთის იმპერიებს. ჰაბსბურგის ჰერცჰერცოგი და მოგვიანებით იმპერატორი 1556 წლიდან ფერდინანდ I, რომელიც იყო საღვთო რომის იმპერატორ კარლ V-ის ძმა, დაქორწინდა ლუი II-ის დაზე და მეფედ აირჩიეს როგორც უნგრეთის, ისე ხორვატიის დიდებულებმა.
უნგრეთის ტახტი გახდა ორი დინასტიის კამათის საგანი ფერდინანდსა და იოანე ზაპოლიას შორის ტრანსილვანიიდან, რადგან სულეიმანი დაჰპირდა ზაპოლიას რომ მთელი უნგრეთის მმართველი გახდებოდა. 1527-1528 წლების უნგრეთის კამპანიის დროს ფერდინანდმა აიღო ბუდა ჯონ ზაპოლიასგან, ციხე დატოვა მას შემდეგ რაც ოსმალები კონტშეტევაზე გადავიდნენ. ვენის ალყა 1529 წელს იყო სულეიმანის პირველი მცდელობა ავსტრიის დედაქალაქის ხელში ჩასადგებ.
1532 წლის კამპანია
უნგრეთის მცირე ომის ადრეულ პერიოდში, სულეიმანმა, როგორც პასუხი ფერდინანდის კონტრშეტევაზე 1530 წელს და როგორც მისი მეხუთე იმპერიული კამპანიის ნაწილი 1532 წელს, 120000-ზე მეტი ჯარისკაცის მასიურმა არმიამ კვლავ ალყა შემოარტყა ვენას. სულეიმანის სწრაფი წინსვლის გამო ფერდინანდს ეშინოდა, რომ ქრისტიანული ძალები დროულად არ შეიკრიბებოდნენ მასთან შესახვედრად. 12 ივლისს სულეიმანმა მისწერა ფერდინანდს სლავონიიდან, რათა დაერწმუნებინა იგი ოსმალეთის წინსვლაში. წერილის მიხედვით, სულეიმანის მეხუთე ლაშქრობა, უპირველეს ყოვლისა, მიმართული იყო კარლ V-ის წინააღმდეგ და არა პირადად ფერდინანდის წინააღმდეგ. მას შემდეგ, რაც სულეიმანმა გადაკვეთა მდინარე დრავა ოსიეკში, ნაცვლად იმისა, რომ ვენაში ჩვეული მარშრუტი გაევლო, დასავლეთისკენ გადაუხვია უნგრეთის ტერიტორიაზე. ისტორიკოს ენდრიუ უიტკროფტის თქმით, ვენისკენ მიმავალ გზაზე ოსმალეთის არმიამ მცირე ხნით ჩადო ინვესტიცია და დაიპყრო ჩვიდმეტი გამაგრებული ქალაქი ან ციხე. ფერდინანდმა გაიყვანა თავისი ჯარი და დარჩა მხოლოდ 700 კაცი ქვემეხის გარეშე და რამდენიმე იარაღი კუშეგის დასაცავად.
ალყა
სოფრონის სამხრეთით მდებარე პატარა ქალაქი კოზეგი ავსტრიის საზღვრიდან მხოლოდ რამდენიმე კილომეტრის დაშორებით იყო. მას ამაგრებდა სამუშაო ჯგუფი, რომელსაც მეთაურობდა ხორვატი ჯარისკაცი და დიპლომატი ნიკოლა იურიშიჩი. კუშეგი არ ითვლებოდა მნიშვნელოვან ფიგურად. ეს იყო შეუძლებელი დავალება და ბევრი უფრო ძლიერი მეთაური უბრძოლველად დათმობდა ქალაქს. ოსმალეთის დიდმა ვეზირმა, იბრაჰიმ ფაშამ, არ იცოდა, რამდენად ცუდად იყო დაცული კუშეგი.< რამდენიმე უმნიშვნელო ციხის დაკავების შემდეგ სულეიმანი მოვიდა იბრაჰიმ ფაშასთან ძალების გასაერთიანებლად, მაშინ როდესაც ალყა უკვე დაწყებული იყო.
ოსმალებს კოზეგში ძლიერი წინააღმდეგობა დახვდათ. სულეიმანი იმედოვნებდა, რომ იმპერიული არმია მოვიდოდა კოზეგის გასათავისუფლებლად, რაც მას უფრო ფართო ბრძოლის შესაძლებლობას მისცემდა. თუმცა, ქალაქზე თავდასხმების დროს იმპერიული არმია უფროდაუფრო ძლიერდებოდა. ოსმალები აგრძელებდნენ თავდასხმას ერთი მეორის მიყოლებით; საარტილერიო ცეცხლმა კედლების ნაწილები დაანგრია, მაგრამ გამარჯვება არ მოუტანია. ოსმალების მაღაროები განადგურდა კონტრნაღმების მიერ. კოზეგის კედლების განლაგებამ სამთო მოპოვება შესაძლებელ სტრატეგიად აქცია, მაგრამ მიუხედავად იმისა, რომ რამდენიმე ნაღმმა მოახერხა სიმაგრეებში ხვრელის აფეთქება, დამცველებმა გაუძლეს. ოცდახუთ დღეზე მეტი ხნის განმავლობაში, ყოველგვარი არტილერიის გარეშე, კაპიტანი ნიკოლა იურიშიჩი და მისი გარნიზონი 800 ხორვატი ჯარისკაცით გადაიტანეს 19 სრულმასშტაბიანი თავდასხმა და განუწყვეტელი საარტილერიო დაბომბვა.
შედეგის ორი ვერსია არსებობს. პირველ ვერსიაში ნიკოლა იურიშიჩმა უარყო შეთავაზება ხელსაყრელი პირობებით დანებებაზე და ოსმალებმა უკან დაიხიეს. მეორე ვერსიით ქალაქს შესთავაზეს ნომინალური ჩაბარების პირობები. ერთადერთი ოსმალები, რომლებსაც ციხეში შესვლის უფლებას აძლევდნენ, იქნებოდა სიმბოლური ძალა, რომელიც აღმართავდა ოსმალეთის დროშას.
ორივე ვერსიით, სულეიმანმა აგვისტოს წვიმების დადგომისას უკან დაიხია და სახლში დაბრუნდა, ნაცვლად იმისა, რომ გაეგრძელებინა ვენისკენ გზა. სულეიმანი 4 კვირით შეყოვნდა და ამ ხნის განმავლობაში, ვენაში, დიდი არმია დაგროვდა. ისტორიკოს პაოლო ჯოვიოს ცნობით, ჩარლზი იმპერიული არმიით ჩავიდა ვენაში 23 სექტემბერს, ოსმალეთთან საბრძოლველად ძალიან გვიან, რადგან სულეიმანი უკვე უკან იყო დაბრუნებული. კოზეგის დაცვით ნიკოლა იურიშიჩმა და მისმა კაცებმა გადაარჩინეს ვენა ალყისგან.
სქოლიო
კატეგორია:ოსმალეთის ბრძოლები კატეგორია:ოსმალეთის იმპერია კატეგორია:უნგრეთის ბრძოლები კატეგორია:XVI საუკუნე] [[კატეგორია:ევროპის ისტორია
ამაშუკელი
საკუთარი სახელი ამაშუკელი შეიძლება აღნიშნავდეს ერთ-ერთ შემდეგ პიროვნებათაგანს:
კატეგორია:ქართული გვარები
ლაჩინლარი
ლაჩინლარი (Laçınlar) – სოფელი აზერბაიჯანში, ზემო ყარაბაღის რეგიონში, შუშის რაონში.
1992 წლიდან ოკუპირებულია სომხეთის შეიაღარებული ძალების მიერ.
სქოლიო
კატეგორია:შუშის რაიონის სოფლები
აგუასკალიენტესის შტატი
აგუასკალიენტესი (Estado Libre y Soberano de Aguascalientes) — შტატი მექსიკაში. მდებარეობს ქვეყნის ცენტრალურ ნაწილში, მეხიკოდან დასავლეთით 480 კმ-ზე. დედაქალაქი აგუასკალიენტესი. შტატი დაარსდა 1857 წელს საკატეკასის შტატის გაყოფის შედეგად.
შტატს ესაზღვრება:
მოსახლეობა
შტატის უდიდესი ქალაქია აგუასკალიენტესი. შტატი მოიცავს 11 მუნიციპალიტეტს.
სქოლიო
კატეგორია:მექსიკის შტატები
ტიერა-დელ-ფუეგოს პროვინცია (ჩილე)
ტიერა-დელ-ფუეგო (Provincia de Tierra del Fuego) — პროვინცია ჩილეში, შედის მაგალიანესი და ჩილეს ანტარქტიკის რეგიონის შემადგენლობაში. ადმინისტრაციული ცენტრი ქალაქი პორვენირი. პროვინცია მოიცავს 3 კომუნას. არგენტინაში მდებარეობს ამავე სახელწოდების ტიერა-დელ-ფუეგოს პროვინცია.
რაულ ცირეკიძე
რაულ ცირეკიძე (დ. 24 მაისი, 1987, ქუთაისი) — ქართველი ძალოსანი. ევროპის ჩემპიონი (2012, ანთალია, თურქეთი, -85 კგ), ევროპის ჩემპიონატის სამგზის მესამე ადგილის პროზიორი.
ტიერა-დელ-ფუეგოს პროვინცია (ჩილე)
რესურსები ინტერნეტში
კატეგორია:მაგალიანესი და ჩილეს ანტარქტიკის რეგიონის პროვინციები
Bathyclionella richardi
სქოლიო
კატეგორია:მუცელფეხიანები
კონგო 2008 წლის ზაფხულის ოლიმპიურ თამაშებზე
კონგომ ზაფხულის ოლიმპიურ თამაშებზე მეათედ იასპარეზა 2008 წელს, ჩინეთის დედაქალაქ პეკინში. ამ თამაშებზე მათ ვერცერთი მედალი ვერ მოიპოვეს.
რესურსები ინტერნეტში
კატეგორია:ქვეყნები 2008 წლის ზაფხულის ოლიმპიურ თამაშებზე კატეგორია:კონგო ზაფხულის ოლიმპიურ თამაშებზე კატეგორია:აფრიკის ქვეყნები ზაფხულის ოლიმპიურ თამაშებზე
ზამბიური სამზარეულო
მინი|279x279პქ|ნშიმა სტეიკითა და ბოსტნეულით ზამბიური სამზარეულო (Zambian cuisine) — ტრადიციული ზამბიური კერძების ერთობლიობა, რომლის ძირითადი კერძიც ნშიმაა. როგორც წესი, ნშიმას ყველა ზამბიურ კერძთან, იქნება ეს წვნიანი, ბოსტნეულის სალათი თუ ალკოჰოლური სასმელი.
ისტორია
კერძებში, მათ შორის ნშიმაში, სიმინდის გამოყენება ზამბიელებმა მხოლოდ მეოცე საუკუნის მეორე ნახევარში დაიწყეს.
ზამბიასა და ზიმბაბვეში მცხოვრები ტონგას ხალხი მოხარშულ და გამომშრალ მწერებს ჭამს.
საჭმელები
მინი|263x263პქ|ბილტონგი, ერთ-ერთი ტრადიციული კერძი ზამბიაში ყველაზე ხშირად გამოყენებადი პროდუქტი სიმინდია და შესაბამისად, მისგან არაერთი კერძი მზადდება. თეთრი სიმინდის ფქვილისაგან მომზადებული ნშიმა, შეიძლება ითქვას, რომ ზამბიის მთავარი საჭმელია, რადგან მას აბსოლუტურად ყველაფერს ატანენ. გამაგრებულ ნშიმას ჩანგლისა და კოვზის ნაცვლად იყენებენ და მისი დახმარებით ტრაპეზობენ. თავად ნშიმას ისინი ხელით (სასურველია მარჯვენათი) მიირთმევენ. მას შეექცევიან როგორც სადილის, ისე ვახშმის დროს. ნშიმას ამზადებენ როგორც სახლში, ისე ზამბიის თითქმის ყველა რესტორანსა და საკვებ ობიექტში. აღსანიშნავია, რომ ნშიმას დამზადება არც ისეთი მარტივია, რადგან მას დიდი დრო სჭირდება. სიმინდი ჯერ უნდა გამოშრეს, შემდეგ დაიფქვას, გაიცრას და საბოლოოდ უნდა მოიხარშოს.
ნშიმასთან ერთად ზამბიელები მიირთმევენ არა მხოლოდ კერძებს, არამედ ისეთ მარტივ პროდუქტებს, როგორიცაა გოგრის ფოთლები, ან ჩიბვამბვა. მწვანე ბოსტნეულისაგან მომზადებულ კერძებს ისინი დელელსა და თელელს უწოდებენ. განსაკუთრებული გემოს მისაცემად ხშირად იყენებენ ჩიდულოს, რომელიც მზადდება გამომშრალი და შემწვარი ბანანის ფოთლების, ლობიოს ან სიმინდის ყუნწების ან ფოთლებისაგან. დამწვარ ფოთლებს ფშვნიან, შემდეგ წყალში ხსნიან და იღებენ სითხეს, რომელსაც დაახლოებით ძმრის გემო აქვს. კიდევ ერთი გემოს მიმცემია კუტენდელა, რომელიც მზადდება გახეხილი, ნედლი არაქისისაგან.
ზამბიაში გავრცელებული კიდევ ერთი საჭმელია იფიზაში. იგი წვნიანის სახეობაა, რომელიც მზადდება არაქისისა და მწვანე ბოსტნეულისაგან. ტრადიციულად, მას ნშიმასთან ერთად მიირთმევენ. იფიზაში, როგორც წესი, ვეგეტარიანული კერძია, თუმცა, სურვილისამებრ, შეიძლება ხორცის დამატებაც. რაც შეეხება გიზარდს, იგი ზამბიაში ერთ-ერთი ცნობილი დელიკატესია.
აღსანიშნავია ისიც, რომ ზამბიელები აქტიურად მიირთმევენ მრავალი სახეობის მწერსა და მატლს. ჩვეულებისამებრ, მათ ახმობენ, შემდეგ წვავენ და სპეციალურ სოუსთან ერთად მიირთმევენ.
სქოლიო
კატეგორია:ზამბიის სამზარეულო კატეგორია:აფრიკული კულტურა კატეგორია:სამზარეულო კონტინენტის მიხედვით კატეგორია:აღმოსავლეთაფრიკული სამზარეულო
უესა-დელ-კომუნი
სქოლიო
კატეგორია:ტერუელის მუნიციპალიტეტები
The Rolling Stones No. 2
The Rolling Stones No. 2 — ინგლისური როკ-ჯგუფ როლინგ სტოუნზის მეორე ბრიტანული სტუდიური ალბომი, რომელიც გამოვიდა 1965 წლის 15 იანვარს. თუკი მისი ამერიკული ვარიანტი, წინა წელს გამოსული 12 X 5 შეიცავდა უშუალოდ სხვა ცნობილი სიმღერების გადამღერებებს, ბრიტანულ ვერსიაში შეტანილი იქნა სამი ორიგინალური კომპოციციაც.
სქოლიო
კატეგორია:როლინგ სტოუნზის ალბომები კატეგორია:1965 წლის ალბომები კატეგორია:Decca Records-ის ალბომები კატეგორია:ალბომები ენდრიუ ლუგ ოლდემის პროდიუსერობით
დინამო კიევი (საფეხბურთო კლუბი)
დინამო (ФК Динамо Київ) — უკრაინის საფეხბურთო კლუბი ქალაქ კიევიდან. დაარსდა 1927 წელს, შექმნის ინიციატორები იყვნენ სერგეი ბარმინსკი და ნიკოლაი ხანიკოვი. ასპარეზობს უკრაინის პრემიერლიგაში. საშინაო მატჩებს ატარებს კიევის ოლიმპიური სტადიონზე, რომელიც 70 050 მაყურებელს იტევს.
ის ერთ-ერთია იმ ორი კლუბიდან (მოსკოვის „დინამოსთან“ ერთად), რომელსაც სსრკ-ის ყველა ჩემპიონატში აქვს მონაწილეობა მიღებული. პირველი ოფიციალური მატჩი გაიმართა 1928 წლის 17 ივლისს, ოდესის „დინამოს“ წინააღმდეგ. მატჩი ფრედ ანგარიშით 2:2 დასრულდა.
შემადგენლობა
2013 წლის 12 სექტემბრისთვის.
რესურსები ინტერნეტში
კატეგორია:უკრაინის საფეხბურთო კლუბები კატეგორია:დინამო კიევი (საფეხბურთო კლუბი)
ქვემო კალიფორნია (ჩრდილოეთი)
შტატს ესაზღვრება:
შტატის უდიდესი ქალაქია ტიხუანა. შტატი მოიცავს 5 მუნიციპალიტეტს.
რესურსები ინტერნეტში
კატეგორია:მექსიკის შტატები
731
თარიღი უცნობია
*
ამილახვარი
საკუთარი სახელი ამილახვარი შეიძლება აღნიშნავდეს ერთ-ერთ შემდეგ პიროვნებათაგანს:
*
არმუდლუ (შუშის რაიონი)
არმუდლუ (Armudlu) – სოფელი აზერბაიჯანში, ზემო ყარაბაღის რეგიონში, შუშის რაიონში.
1992 წლიდან ოკუპირებულია სომხეთის შეიარაღებული ძალების მიერ.
სქოლიო
კატეგორია:შუშის რაიონის სოფლები
Belalora
Belalora — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
სარუ ბრაიერლი
სარუ ბრაიერლი (დ. 1981) — ინდური წარმოშობის ავსტრალიელი ბიზნესმენი და მწერალი. იგი ხუთი წლის ასაკში თავის ბიოლოგიურ ოჯახს შემთხვევით დაშორდა, რის შემდეგაც იგი ავსტრალიელმა წყვილმა იშვილა. სარუ თავის ბიოლოგიურ დედას 25 წლის შემდეგ დაუბრუნდა, მას შემდეგ რაც მშობლიურ ქალაქს Google Earth-ის საშუალებით მიაგნო. მისმა ამბავმა მედიის დიდი ყურადღება მიიპყრო მთელ მსოფლიოში, განსაკუთრებით კი ავსტრალიასა და ინდოეთში.
სარუმ თავის გამოცდილებაზე ავტობიოგრაფიული რომანი „გრძელი გზა შინისკენ“ დაწერა, რომელიც 2013 წელს ავსტრალიაში გამოქვეყნდა. მისი მიხედვითაა გადაღებული 2016 წლის ოსკაროსანი ფილმი „ლომი“, რომელშიც სარუს როლს დევ პატელი და სანი პავარი ასრულებენ, ჯონ და სიუ ბრაიერლის როლებში კი დევიდ ვენჰემი და ნიკოლ კიდმანი გვევლინებიან.
ბიოგრაფია
შერუ მუნში ხანი მადჰია-პრადეშის შტატში, განეში ტალაის ღარიბ გარეუბანში დაიბადა. დედამისი ინდუსი იყო, მამა კი – მუსლიმი, რაც იმ დროისთვის იშვიათობას წარმოადგენდა. როცა სარუ სამი წლის იყო, მამამისმა ოჯახი მიატოვა და სხვა ქალი შეირთო ცოლად. დედამისმა გადაწყვიტა, ოფიციალურად განქორქინება არ მოეთხოვა, და კიდევ უფრო გაღარიბებული, შვილების სარჩენად მშენებლობაზე მუშაობდა, თუმცა ვერ ახერხებდა მათ სკოლაში გაგზავნას და ხშირად ყველას გამოკვებაც კი უჭირდა. სარუ და მისი უფროსი ძმები, გუდუ და კულუ, რკინიგზის სარდგურსა და ბაზრობაზე საკვებისა და ფულისთვის მათხოვრობდნენ. აგრეთვე სარუს დედა ხშირად მეზობლებთან საკვები ნარჩენების სათხოვნელად გზავნიდა. გუდუ ხანდახან ჭურჭლის მრეცხავან და დამლაგებლად მუშაობდა. თუმცა ბავშვები მაინც ხშირად შიმშილობდნენ და საკვების საშოვნელად მუდმივად სხვადასხვა გზების ძებნა უხდებოდათ, მათ შორის სხვისი ხეხილისა და ბოსტნეულის მოპარვა. ერთხელ გუდუ სადგურზე კბილის ჯაგრისისა და პასტის ნაკრების გაყიდვის შემდეგ დააკავეს, და მიუხედავად იმისა, რომ კანონი ბავშვების დაცვას ითვალისწინებდა, იგი რამდენიმე დღით დააპატიმრეს.
ერთ საღამოს სარუ გუდუს მატარებლით ქალაქ ბურნჰაპურში გაჰყვა. როცა მატარებელმა ბურნჰაპურს მიაღწუა, გუდუმ სარუ ბაქანზე დატოვა და დაჰპირდა, რომ მალე დაბრუნდებოდა. სარუ ვეღარ ითმენდა. მან გაჩერებული მატერებელი შენიშნა და ცარიელ ვაგონში შევიდა, რომელსაც მეზობელი ვაგონებში გასასვლელი კარები არ ჰქონდა. იმ იმედით რომ გუდუ დაბრუნდებოდა, მან დაიძინა, თუმცა როცა გაიღვიძა, მატარებელი მისთვის უცნობ ადგილას იმყოფებოდა. მატარებელი დროგამოშვებით მცირე სადგურებში ჩერდებოდა, თუმცა სარუ კარის გაღებას ვერ ახერხებდა. მისი მოგზაურობა კალკუტის სადგურ ჰორაჰში დასრულდა, როდესაც მისი ვაგონის კარი ვიღაცამ გაიღო, რამაც გაქცევის საშუალება მისცა. ამავე ღამეს, მშობლიური ქალაქიდან 1500 კილომეტრის დაშორებით, გუდუ მატარებელმა გაიტანა.
სარუ სახლში დაბრუნებას სხვადასხვა მატარებლებით ცდილობდა, თუმცა ეს გარეუბნების მატარებლები იყო, რომელთაგან ყველა მას საბოლოოდ ჰორაჰის სადგურზე აბრუნებდა. ერთი-ორი კვირის მანძილზე სარუ სადგურსა და მის მიმდებარე ტერიტორიაზე ცხოვრობდა. იგი ქუჩაში მოპოვებული ნარჩენებით იკვებებოდა და სადგურზე იძინებდა. საბოლოოდ, მან ქალაქში გადაინაცვლა. კალკუტის ქუჩებში უსახლკაროდ გატარებული დღეების შემდეგ სარუ რკინიგზის მუშამ იპოვა, რომელმაც იგი საკვებითა და თავშესაფრით უზრუნველყო. თუმცა როდესაც მუშამ სარუ თავის მეგობარს უჩვენა, სარუ გაიქცა, რადგანაც მიხვდა, რომ საფრთხე ემუქრებოდა. მამაკაცები მას დაედევნენ, თუმცა მან გაქცევა შეძლო.
მალევე სარუ ერთ მოზარდს შეხვდა, რომელმაც იგი პოლიციაში წაიყვანა და სავარუდოდ დაკარგულ ბავშვად გამოაცხადა. პოლიციამ სარუ მიტოვებული ბავშვების ცენტრში გადაიყვანა. რამდენიმე კვირის შემდეგ სარუ ინდოეთის შვილად აყვანის საზოგადოებამ წაიყვანა. მათ სარუს ოჯახის მოძებნა სცადეს, თუმცა ბიჭს არ ჰქონდა საკმარისი ცოდნა იმისთვის, რომ სოცაგენტებს თავისი მშობლიური ქალაქის მიგნებაში დახმარებოა, რის შემდეგაც იგი ოფიციალურად დაკარგულ ბავშვად გამოცხადდა. მალევე იგი ბრაიერლების ოჯახმა იშვილა, რომლებიც ავსტრალიიდან, ტასმანიის ქალაქ ჰობარტიდან იყვნენ.
ამ დროის განმავლობაში სარუს დედა თავისი ორი ვაჟის მოძებნას ცდილობდა. მათი გაუჩინარებიდან რამდენიმე კვირის შემდეგ, პოლიციამ მას აცნობა, რომ გუდუ, რომლის ცხედარიც რკინიგზის ლიანდაგებზე იპოვეს, ბურნჰაპურის სადგურიდან მომავალმა მატარებელმა გაიტარა. ამის შემდეგ ქალმა მთელი თავისი ენერგია სარუს პოვნისკენ მიმართა და ამისთვის მატარებლით სხვადასხვა ადგილებში მოგზაურობდა. იგი არ კარგავდა იმედს, რომ სარუ ცოცხალი იყო და ერთ დღესაც დაბრუნდებოდა. წლების შემდეგ, როცა მან ბურნჰაპურში გადასვლის საშუალება მიეცა, მან გარეშ ტალაიში დარჩენა არჩია, რათა სარუს, დაბრუნების შემთხვევაში, მისი მოძებნა შესძლებოდა.
ანტარქტიკა-ჩილენის პროვინცია
ანტარქტიკა-ჩილენა (Provincia de la Antártica Chilena) — პროვინცია ჩილეში, შედის მაგალიანესი და ჩილეს ანტარქტიკის რეგიონის შემადგენლობაში. ადმინისტრაციული ცენტრი ქალაქი პუერტო-ვილიამსი. პროვინცია მოიცავს 2 კომუნას.
რესურსები ინტერნეტში
კატეგორია:მაგალიანესი და ჩილეს ანტარქტიკის რეგიონის პროვინციები
კონგო 2012 წლის ზაფხულის ოლიმპიურ თამაშებზე
კონგომ ზაფხულის ოლიმპიურ თამაშებზე მეთერთმეტედ იასპარეზა 2012 წელს, დიდი ბრიტანეთის დედაქალაქ ლონდონში. ამ თამაშებზე მათ ვერცერთი მედალი ვერ მოიპოვეს.
რესურსები ინტერნეტში
კატეგორია:ქვეყნები 2012 წლის ზაფხულის ოლიმპიურ თამაშებზე კატეგორია:კონგო ზაფხულის ოლიმპიურ თამაშებზე კატეგორია:აფრიკის ქვეყნები ზაფხულის ოლიმპიურ თამაშებზე
ექსპო-67
1967 წლის ექსპოზიციის ჩატარება თავდაპირველად საბჭოთა კავშირში იყო გამიზნული ოქტომბრის რევოლუციის 50 წლის თავზე, თუმცა რაღაც მოსაზრებების გამო საბჭოთა კავშირმა ღონისძიება გააუქმა, რის გამოც საორგანიზაციო კომიტეტმა მასპინძლად კანადა აირჩია.
გამოფენას მრავალი გამოჩენილი ადამიანი დაესწრო, მათ შორის იყვნენ ბრიტანეთის დედოფალი ელისაბედ II, აშშ-ის პრეზიდენტი ლინდონ ჯონსონი, პრინცესა გრეის კელი, რობერტ კენედი და ჟაკლინ კენედი, საფრანგეთის პრეზიდენტი შარლ დე გოლი, ბინგ გროსბი და მარლენ დიტრიხი.
გამოფენის ძირითადი ღირსშესანიშნაოებები იყო საბჭოთა და ამერიკული პავილიონები. გამოფენას განსაკუთრებული ყურადღება დაუთმო საბჭოთა პრესამ და ტელევიზიამ. ექსპოზიციის დასრულების შემდეგ საბჭოთა პავილიონი თავიდან ააწყვეს და გამოფინეს ვედეენხას ტერიტორიაზე, ამერიკული პავილიონი 1970-იან წლებში ხანძარმა იმსხვერპლა, თუმცა ის მოგვიანებით აღადგინეს. საბჭოთა პავილიონი ასევე ყველაზე მეტ დამთვალიერებელს იზიდავდა (სულ 12 მილიონი).
წყაროები
კატეგორია:მსოფლიო გამოფენები კატეგორია:მონრეალი
ნორვეგიის ტურიზმი
მინი|250პქ|[[გეირანგერფიორდი]] ნორვეგიის მთავარი ტურისტული ღირსშესანიშნაობებია ფიორდები, რომლებიც სანაპირო ზოლს ქსელავენ და მთები, ისევე როგორც ქვეყნის შიდა ნაწილის ხელუხლებელი ბუნება, ქალაქები და სხვა პატარა დასახლებები.
2008 წლის მსოფლიო ეკონომიკურ ფორუმზე ნორვეგიას მოგზაურობისა და ტურიზმის კონკურენტუნარიანობის ინდექსის მაჩვენებლით მე-17 ადგილი მიაკუთვნეს.
ღირსშესანიშნაობები
ნორვეგიის მთავარი ღირსშესანიშნაობები წარმოდგენილია არქტიკული წრის სხვადასხვა ლანდშაფტში. ქვეყანა განთქმულია ფიორდებით, მთებით, სათხილამურო კურორტებით, ტბებითა და ტყეებით. მთავარი ტურისტული ქალაქებია ოსლო, ბერგენი, სტავანგერი, ტრონჰეიმი და ტრომსე. ბუნების უდიდესი ნაწილი ხელუხლებელია, რის გამოც ის მრავალ ფეხით მოხეტიალეს იზიდავს. ყოველწლიურად, ასობით ათას უცხოელ ტურისტს იზიდავს დასავლეთ და ჩრდილოეთ ნორვეგიის ფიორდები, მთები, ჩანჩქერები. ქალაქებში წარმოდგენილია კულტურული ტურიზმისათვის მიმზიდველი ობიექტები.
ნორვეგიის კულტურა ჩამოყალიბდა მეჩხერი მოსახლეობის, მკაცრი კლიმატისა და ევროპისგან შედარებითი იზოლაციის გავლენით. შესაბამისად, ევროპის სხვა ქვეყნებისგან ის ბევრი მახასიათებლით განსხვავდება. ქვეყანა ფლობს ცოტა ციხესიმაგრეებსა და სასახლეები, მცირე სასოფლო-სამეურნეო არეალებს, მაგრამ იძლევა დიდ მანძილზე მოგზაურობის საშუალებას.
სქოლიო
კატეგორია:ნორვეგიის ტურიზმი
იმანლარი (შუშა)
იმანლარი (İmanlar) — სოფელი აზერბაიჯანში, ზემო ყარაბაღის რეგიონში, შუშის რაიონში.
1992 წლიდან ოკუპირებულია სომხეთის შეიარაღებული ძალების მიერ.
სქოლიო
კატეგორია:შუშის რაიონის სოფლები
ამირანაშვილი
საკუთარი სახელი ამირანაშვილი შეიძლება აღნიშნავდეს:
კატეგორია:ქართული გვარები
ღერო
250პქ|მინი 250პქ|მინი ღერო (caulis) — უმაღლეს მცენარეთა ერთ-ერთი ძირითადი ორგანო, ღერძული ნაწილი, რომელიც ფოთლებთან ერთად ყლორტს შეადგენს. ღეროს აქვს საყრდენი, გამტარი (ფესვებსა და ფოთლებს შორის წყლისა და გახსნილი ნივთიერებათა გადაადგილება), დამგროვებელი (წყლისა და სამარაგო ნივთიერებების დაგროვება) ფუნქციები. ახალგაზრდა ღეროები აქტიურად მონაწილეობენ ფოტოსინთეზში: ღეროს დატოტვისა და ფოთლების მოწესრიგებულად განლაგების საშუალებით იზრდება მცენარის საასიმილაციო ზედაპირი. ფორმის მიხედვით ღერო მრავალგვარია: ცილინდრული, წახნაგებიანი, ბრტყელი და სხვ. სივრცეში განლაგების მიხედვით — სწორმდგომი, მოხრილი, მხოხავი, აღმავალი, მცოცავი, მცურავი და სხვ.
სიცოცხლის ხანგრძლივობის მიხედვით განასხვავებენ ერთ-, ორ-, და მრავალწლოვან ღეროებს. ღერო შეიძლება იყოს ბალახოვანი ან გამერქნებული. ხემცენარის ღეროს ზრო ეწოდება. ღერო იზრდება სიგრძეზე, კენწრული მერისტემის (ზრდის კონუსის) ცხოველმოქმედების ხარჯზე და ინტერკალარულადაც. ღეროს პირველადი ანატომიური აგებულება პირველადი მერისტემის ქსოვილების დიფერენცირების შედეგია. ზრდის კონუსის უჯრედების გარეთა შრიდან ვითარდება მფარავი ქსოვილი — ეპიდერმისი, რომლის შიგნით პარენქიმული უჯრედები პირველად ქერქს წარმოქმნიან. ბევრი მცენარის პირველადი ქერქის გარეთა შრე გადაიქცევა მექანიკურ ქსოვილად — კოლენქიმად, შიდა შრე — ენდოდერმად, რომლის შიგნით ცენტრალური ცილინდრი ანუ სტელაა.
ღეროს მეორეული ანატომიური აგებულება უფრო რთულია და მეორეული მერისტემისაგან — კამბიუმისაგან ყალიბდება. კამბიუმი წარმოქმნის მეორეულ ქერქს, მეორეულ მერქანს და მეორეულ გულგულის სხივებს. ღეროს მეორეული გასქელება ორლებნიანებისთვისაა დამახასიათებელი, თუმცა გამონაკლისის სახით ზოგიერთ ერთლებნიანებშიც გვხვდება (დრაცენა, იუკა, ალოე). ერთლებნიანთა ღეროს გასქელება ხდება უშუალოდ ქერქის ქვეშ წარმოქმნილი გასქელების რგოლის ხარჯზე, რომელიც პერიფერიისკენ წარმოქმნის ქერქის პარენქიმას, ხოლო ცენტრისაკენ ჭურჭელ-ბოჭკოვან კონებს. ერთლებნიანთა კონები დახურულია, ორლებნიანთა კონებისაგან განსხვავებით მათ კამბიუმი არა აქვთ. ორლებნიანების ქერქში კამბიალური რგოლის გარდა კიდევ ერთი მერისტემული ქსოვილი — ფელოგენი ან კორპის კამბიუმი წარმოიქმნება. იგი პერიფერიისკენ წარმოქმნის კორპის უჯრედებს, ცენტრისკენ — ფელოდერმას. კორპი და ფელოდერმა ერთად პერიდერმას შეადგენს. ღეროში წარმოდგენილია სეკრეტორულ ნივთიერებათა სათავსებიც.
ლიტერატურა
კატეგორია:მცენარეთა ანატომია კატეგორია:მცენარეთა მორფოლოგია კატეგორია:ბოტანიკა
732
თარიღი უცნობია
*
ამირაჯიბი
საკუთარი სახელი ამირაჯიბი შეიძლება აღნიშნავდეს ერთ-ერთ შემდეგ პიროვნებათაგანს:
ხარკე-დე-ლა-ვალი
ხარკე-დე-ლა-ვალი (Jarque de la Val, Exarc de la Val) — მუნიციპალიტეტი ესპანეთში, შედის არაგონის ავტონომიური გაერთიანების ტერუელის პროვინციის კუენკას-მინერასის კომარკის შემადგენლობაში. ფართობი — 29,230659 კმ². მოსახლეობა — 62 კაცი (2020 წ.).
სქოლიო
კატეგორია:ტერუელის მუნიციპალიტეტები
ამირეჯიბი
საკუთარი სახელი ამირეჯიბი შეიძლება აღნიშნავდეს ერთ-ერთ შემდეგ პიროვნებათაგანს:
ტერმინით ამირეჯიბი შეიძლება აღნიშნული იყოს:
კატეგორია:ამირეჯიბები
Belalora striatula
Belalora striatula — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
აღბულაგი (შუშის რაიონი)
აღბულაგი (Ağbulaq) – სოფელი აზერბაიჯანში, ზემო ყარაბაღის რეგიონში, შუშის რაიონში.
1992 წლიდან ოკუპირებულია სომხეთის შეიარაღებული ძალების მიერ.
სქოლიო
კატეგორია:შუშის რაიონის სოფლები
კონგოს დემოკრატიული რესპუბლიკა 1968 წლის ზაფხულის ოლიმპიურ თამაშებზე
კონგოს დემოკრატიულმა რესპუბლიკამ ზაფხულის ოლიმპიურ თამაშებზე პირველად იასპარეზა 1968 წელს, მექსიკის დედაქალაქ მეხიკოში. ამ თამაშებზე მათ ვერცერთი მედალი ვერ მოიპოვეს.
რესურსები ინტერნეტში
კატეგორია:ქვეყნები 1968 წლის ზაფხულის ოლიმპიურ თამაშებზე კატეგორია:კონგოს დემოკრატიული რესპუბლიკა ზაფხულის ოლიმპიურ თამაშებზე კატეგორია:აფრიკის ქვეყნები ზაფხულის ოლიმპიურ თამაშებზე
ქვემო კალიფორნია (სამხრეთი)
ქვემო კალიფორნია (Estado Libre y Soberano de Baja California Sur) — შტატი მექსიკაში. მდებარეობს ქვეყნის ჩრდილო-დასავლეთ ნაწილში, კალიფორნიის ნახევარკუნძულზე. დედაქალაქი ლა-პასი.
შტატს ესაზღვრება:
შტატის უდიდესი ქალაქია ლა-პასი. შტატი მოიცავს 5 მუნიციპალიტეტს.
კატეგორია:მექსიკის შტატები
მწვანე სოკო
მწვანე სოკო (Entoloma incanum) — ენტოლომას გვარის სოკო ენტოლომასებრთა ოჯახისა. ადვილად ამოსაცნობი სოკოა.
ერთი წყარო მას შხამიან სოკოდ მიიჩნევს, მეორე წყარო კი არასაჭმელ სოკოდ თვლის. გავრცელებულია აზია, ამერიკა, ევროპასა და ავსტრალიაში. საპროტროფია, იზრდება მდელოებზე, ტყისა და გზის პირებზე, ზაფხულ-შემოდგომით.
სოკო პირველად აღწერა შვედმა მიკოლოგმა და ბოტანიკოსმა ელიას მაგნუს ფრისმა 1821 წელს როგორც Agaricus incanus. მიმდინარე ბინომინალური სახელწოდება მიანიჭა ამერიკელმა მიკოლოგმა ლექსემიუელ რეი ჰესლერმა 1967 წელს.
სამეცნიერო სინონიმები:
აღწერა
ქუდის დიამეტრი —1-4 სმ, ნორჩობაში ნახევარსფეროსებრი, შემდგომში ამოზნექილი და ბრტყელი, ხშირად შუაში ჩაღრმავებული, ჰიგროფანური, ზეთისხილისფერ-მწვანე ან ზეთისხილისფერ-ყავისფერი, იშვიათად ყვითელ-მწვანე, ლიმნისფერ-ყვითელი ან წითელ-ყავისფერი ელფერით. კუთხეები უფრო ღიაა, ვიდრე ცენტრში. ზოგჯერ ცენტრალური ნაწილი დაფარულია წვრილი ქერცლებით.
რბილობი — ღია მწვანე ფერის. ყველის ან თაგვის მსგავსი მძაფრი სუნითა და უსიამოვნო გემოთი.
ჰიმენოფორი — ფირფიტებიანი, ფირფიტები საკმაოდ მეჩხერი ან ხშირი, თავდაპირველად მომწვანო, შემდეგ ღია ვარდისფერი.
ფეხის სიგრძე — 2-8 სმ, სისქეში — 0,1-0,4 სმ, ყვითელ-მწვანე, ზოგჯერ მოლურჯო ელფერით, ასაკთან ერთად ქვედა მხარეს ზოგჯერ ყავისფერდება, გლუვი, საყელოს გარეშე.
სპორების ფხვნილი — ვარდისფერი — სპორები — 9-14×7-10 მკმ, კუთხოვანი, ბაზიდიუმი ორ- ან ოთხსპორიანი, 28-60×9-16 მკმ. ჰეილოცისტიდების გარეშე.
ეკოლოგია და გავრცელება
კოსმოპოლიტია, ფართოდაა გავრცელებული ევროპა, აზია, ამერიკასა და ავსტრალიაში.
საპროტროფია, იზრდება მცირე ჯგუფებად, მშრალ და ქვიშიან ნიადაგზე, მდელოებზე, ტყისა და გზის პირებზე, ზაფხულ-შემოდგომით.
სეზონი — ზაფხულიდან შემოდგომამდე.
კვებითი ღირებულება
ერთი წყარო მას შხამიან სოკოდ თვლის, მეორე წყარო კი არასაჭმელ სოკოდ მიიჩნევს. მიკოლოგ მარცინ ფეძიუკევიჩის კვლევაზე დაყრდნობით, სოკო შეიცავს ვიროტოქსინებს, მათ შორის ვიროიზინს — მომწამვლელი ნივთიერება, რომელიც იწვევს კუჭის მომნელებელი სისტემის მოშლას, ღებინებას, გულისრევასა და დიარეას.
ხოსა
ხოსა (Josa, Chosa) — მუნიციპალიტეტი ესპანეთში, შედის არაგონის ავტონომიური გაერთიანების ტერუელის პროვინციის კუენკას-მინერასის კომარკის შემადგენლობაში. ფართობი — 28,228849 კმ². მოსახლეობა — 34 კაცი (2020 წ.).
სქოლიო
კატეგორია:ტერუელის მუნიციპალიტეტები
ახალი მემარჯვენეები
ახალი მემარჯვნეები — მემარჯვენე-ცენტრისტული პოლიტიკური პარტია საქართველოში. დააფუძნეს 2001 წელს საქართველოს მოქალაქეთა კავშირისგან გამოყოფილმა წევრებმა. პოლიტიკური პარტია გაუქმდა 2019 წლის 22 დეკემბერს და შეუერთდა პოლიტიკურ პარტია „ლელოს“.
ისტორია
2002 წლის 2 ივნისის ადგილობრივ არჩევნებში „ახალი მემარჯვენეები“ საქართველოს მასშტაბით პირველ ადგილზე გავიდნენ, ხოლო თბილისის მასშტაბით — მესამეზე. 2003 წლის 2 ნოემბრის არჩევნებამდე რამდენიმე თვით ადრე პარტიის ყრილობამ თავმჯდომარედ დავით გამყრელიძე აირჩია. არჩევნებში პარტიამ 7%-იანი ბარიერი გადალახა. პარტია არ ჩაერთო სხვა ოპოზიციური ძალების მიერ წარმოებულ აქციებში, მეტიც, ის მივიდა 2003 წლის 22 ნოემბერს პარლამენტის სხდომაზე. ამით ახალმა მემარჯვენეებმა ხელი შეუწყვეს კვორუმის შედგენაც, რაც ხალხის პარლამენტის შენობაში შეჭრის ერთ-ერთი მიზეზი გახდა.
ვარდების რევოლუციაში მონაწილეობის არმიღების გამო პარტიის რეიტინგი მნიშვნელოვნად დავარდა. ის წევრთა დაახლოებით 15%-მა დატოვა. 2004 წლის საპარლამენტო არჩევნებში ახლები გაერთიანდნენ საარჩევნო ბლოკში მემარჯვენე ორიენტაციის კიდევ ერთ პარტიასთან „მრეწველებთან“. შედეგად კი გადალახეს 7%-იანი ბარიერი ხმათა 7,6%-ით და შექმნეს ოპოზიციური ფრაქცია „მემარჯვენე ოპოზიცია“.
2006 წელს პარტიამ არ მიიღო მონაწილეობა ადგილობრივი თვითმმართველობის არჩევნებში. ასევე, პარტია არ შეუერთდა ერთიან ეროვნულ საბჭოს 2007 წლის ნოემბრის აქციებში. ამის შემდეგ კი ვადამდელ საპრეზიდენტო არჩევნებში წამოაყენა საკუთარი კანდიდატურა — პარტიის თავმჯდომარე, დავით გამყრელიძე. გამყრელიძემ მიღო დაახლოებით 80 000 ხმა (4,02%). 2008 წლის საპარლამენტო არჩევნებში პარტია მონაწილეობდა ბლოკ „გაერთიანებული ოპოზიციის“ შემადგენლობაში. პარტიის წევრებმა, რომლებმაც მოიპოვეს სადეპუტატო მანდატები, პოლიტიკური მოტივით უარი თქვეს უფლებამოსილებაზე.